# József Attila Gimnázium és Közgazdasági Szakgimnázium, Monor

**Vizuális kultúra**

**Tanmenet 2024/25. tanév**

**Tankönyv:**

**Tanítási hetek:** 36, heti óraszám 1 óra

**Tanár:** Takács Éva **Osztály:** 10. A, 10.B, 10.C, 10.G

**Tanár:** Tisch Bálint **Osztály:** 10. D

**Készült** Bakos Tamás – Nyitrai Péter – Nyitrai Piroska: Tanári kézikönyv a vizuális kultúra tantárgy tanításához10. osztály**.** 2020-ban kiadott Nemzeti alaptanterv és a kapcsolódó kerettanterv alapján

| **Az óra sorszáma** | **Az óra témája** | **Új fogalmak** | **A kerettantervben megjelölt fejlesztési feladatok, ismeretek, tanulási eredmények** | **Javasolt tevékenységek, munkaformák** |
| --- | --- | --- | --- | --- |
| I. Korszak, stílus, műfaj | | | | |
| 1. ó.  .  2. ó.  3. ó.  4–5. ó.  6. ó. | **Gótika másként**  **Éppen, hogy önarckép**  **Szép álmokat!**  **Változó nézőpont** | Interaktív mű, parafrázis, művészi hatás. | Meglévő művészettörténeti tudás felhasználásával és célirányos megfigyelések, elemzések alapján reflektív alkotások létrehozása (pl. grafika, fotó, film, festmény, fotósorozat, kollázs), adott történelmi korok, korszakok jellemző problémáinak, jelenségeinek (pl. szabadság, érték, szakralitás, humánum, szülő-gyermek viszony, bűn, identitás, szépség) változását tükröző vizuális művészeti megjelenések megértése. és mások számára is érthető bemutatása érdekében, mindezt csoportmunkában is.  Egy választott művészettörténeti korszakra, stílusirányzatra (pl. gótika, reneszánsz, barokk, realizmus, századforduló izmusai, op-art, pop-art, land-art, hiperrealizmus) jellemző probléma (pl. valósághoz, transzcendenshez, társadalmi vagy tudományos változásokhoz való viszony) kapcsán önálló információgyűjtés, a probléma, téma önálló értelmezése a vizualitás lehetőségeit is felhasználva (pl. fotósorozattal, poszterrel, prezentációval), reflektálva napjaink kifejezési nyelvére. | Jellegzetes gótikus katedrális részletei fénymásolaton vagy digitálisan a tanulókkal  megosztva (zsámbéki öregtemplom részlete, párizsi Notre Dame, Mátyás templom Schulek Frigyes átépítésével előálló részletei stb…). Átfestés temperával Monet stílusában.  Paul Klee és Picasso önarcképei. Önarckép készítése absztrakcióval tükör és fénykép segítségével.  Marc Chagall, Salvador Dali munkásságából álomszerű, szürreális jellemzőket hordozó képek. Álomfestmény készítése.  Pablo Picasso kubista kompozíciói. Hagyományos csendéleti beállítás rajza nézőpontváltással. Kréta, rajzszén. |
| II. Kortárs művészeti jelenségek **–** Művészi koncepció, személyes és társadalmi üzenet | | | | |
| 7. ó.  8–9. ó. | **Ál-arc**  **Térplasztikák** | Koncepció, önreflexió/  társadalmi reflexió,  posztmodern jelenségek,  kísérleti művészet | Szobrászati anyaghasználat és kifejezés tekintetében ismerje meg a tanuló a XX. századi magyar szobrászat jelentősebb alkotásait (pl.Szervátius Tibor, Schaar Erzsébet, Borsos Miklós, Vilt Tibor, Melocco Miklós ), keressen összefüggéseket a művészi kifejezés és anyaghasználat kapcsolatában.  Elvont tartalmak megjelenítésére szabadon kísérletezzen önállóan tervezett anyaghasználattal alkotott plasztikusmű létrehozásával. | Kutatómunka: Készítsenek prezentációt  Schaár Erzsébet és Vilt Tibor párhuzamos életrajzából!  A két művész alkotásainak összehasonlítása.  pl arclenyomat alufóliával. Színezés festékszóróval  vagy más térplasztikák  Vilt Tibor: Gúzsba kötve (szorongás) című alkotása. Rajz szénnel és plasztika kötöződróttal, kábellel. |
| III.A vizuális közlés hatásmechanizmusa – Vizuális információfeldolgozás | | | | |
| 10. ó. | **Filmetüd** | Filmnyelvi eszközök, montázs. | Példák alapján a filmnyelv eszközeinek (pl. képkivágás, kameraállás, kameramozgás, fény, hang, vágás/filmidő) elemző vizsgálata során önálló következtetések megfogalmazása és a tapasztalatok felhasználása adott cél (pl. elbeszélés, figyelemfelhívás, tájékoztatás, ismeretterjesztés), illetve adott cél továbbgondolása (pl. rövidfilmek készítése az eltérő szereplők szemszögéből, antireklám/anti-kampányfilm, álhírműsor, fiktív ismeretterjesztő filmkészítés) mozgóképi megjelenések létrehozása érdekében, csoportmunkában.  A tapasztalati valóság és a médiában megjelenő reprezentált valóság összehasonlító vizsgálata és önálló bemutatása különböző mediális megjelenések esetében (pl. hírműsor/hírportál, tévéreklám, valóságshow, dokumentumfilm) | Filmkészítés az eddigi plasztikai munkákról |
| II. Kortárs művészeti jelenségek **–** Művészi koncepció, személyes és társadalmi üzenet | | | | |
| 11–12. ó. | **Sakk-matt** | Koncepció, önreflexió/  társadalmi reflexió,  posztmodern jelenségek,  kísérleti művészet. | A tanuló személyes érdeklődésében jelenlevő, társadalom- vagy természetudományos ismeretei által megalapozott absztrakt fogalmak megjelenítése jelen korunk képalkotó lehetőségeivel. | Színes, kifejező képalakítás, egyéni társadalmi reflexióval.  montázs |
| III.A vizuális közlés hatásmechanizmusa – Vizuális információfeldolgozás | | | | |
| 13–14. ó. | **Storyboard, képregény** | Média, médium, technikai kép, filmnyelvi eszközök, montázselv, sztereotípia, célközönség/célcsoport, reprezentált valóság/virtuális valóság. | Példák alapján a filmnyelv eszközeinek (pl. képkivágás, kameraállás, kameramozgás, fény, hang, vágás/filmidő) elemző vizsgálata során önálló következtetések megfogalmazása és a tapasztalatok felhasználása adott cél (pl. elbeszélés, figyelemfelhívás, tájékoztatás, ismeretterjesztés), illetve adott cél továbbgondolása (pl. rövidfilmek készítése az eltérő szereplők szemszögéből, antireklám/antikampányfilm, álhírműsor, fiktív ismeretterjesztő filmkészítés) mozgóképi megjelenések létrehozása érdekében csoportmunkában.  A tapasztalati valóság és a médiában megjelenő reprezentált valóság összehasonlító vizsgálata és önálló bemutatása különböző mediális megjelenések esetében (pl. hírműsor/hírportál, tévéreklám, valóságshow, dokumentumfilm. | Az irodalmi mű képi lehetőségeinek megkeresése filmes adaptációhoz.  Rajzos storyboard.  Irodalmi jelenet mozgóképbe vagy képsorozatba történő feldolgozása szereplőkkel.  Csoportmunka. |
| 15–16.ó | **Stop motion** | Média, médium, technikai kép, filmnyelvi eszközök, montázselv, sztereotípia, célközönség/célcsoport, reprezentált valóság/virtuális valóság, animáció. | Egyszerű animációs technikák (pl. tárgymozgatás, papírkivágás, homokba rajzolás) felhasználásával, változatos célokat (pl. reklámfilm, zenei klip, adott vers inspirálta filmetűd) következetesen szolgáló mozgókép elkészítése csoportmunkában, és a produktum közös értelmezése, értékelése.  Példák alapján a mozgókép hatásmechanizmusának elemző vizsgálata különféle szempontok alapján (pl. hangulatkeltés, montázs, sztereotípia, eredeti megoldások, célközönség elérése) (KET, magyar nyelv és irodalom) |  |
| IV. Digitális képalkotás, közösségi média **–** Digitális tartalom-előállítás, személyesség, I. Korszak, stílus, műfaj | | | | |
| 17–18. ó. | **A sztárjelenség.** | Virtuális világ, közösségi média, társadalmi nyilvánosság. | Példák alapján a sztárjelenség kulturális hátterének elemző vizsgálata és a tapasztalatok felhasználása játékos feladatokban (pl. fiktív szuperhős bemutatása különböző vizuális eszközökkel, szelfikészítés különböző kifejezési szándék érdekében, youtubertémák gyűjtése különböző szempontok szerint, vlog készítése szokatlan/abszurd témában), a személyes célok következetes alkalmazása érdekében (pl. profilkészítés, kreatív „instasztori” készítése). | Kutatómunka a sztárjelenség területén. Prezentált előadások csoportokban. Sztáralkotás a tanulságok alapján csoportmunkában, kép- és szövegalkotásokkal. |
| 19–20. ó. | **Közösségi média** | Újmédia, virtuális világ, közösségi média, társadalmi nyilvánosság. | Választott, személyes tartalmakat bemutató online megjelenések (pl. blog, vlog, személyes profil közösségi médiában) elemzése vizualitás és tartalomszervezés (pl. kép és szöveg aránya, menürendszer/címek és tartalmak megfelelése, színek kommunikációs funkciója, interaktivitás, hipertextualitás) szempontjából, és a tapasztalatok bemutatása és megvitatása egyénileg vagy csoportmunkában. | Beszélgetés, elemzés.  Vita, érvelés, döntés. |
| V. Design, divat, identitás **–** Tervezett környezet, azonosulás VI. Környezet és fenntarthatóság **–** Természeti és tervezett környezet egyensúlya | | | | |
| 20–21. ó.  22–23–24. ó. | **Környezetben található épület áttervezése.**  **Szék-, vagy padterv** | Térszervezés, design, divat, identitás, brand, designgondolkodás.  Ergonómia, személyes/közösségi tér. | Az organikus építészet célkitűzéseinek és formanyelvének (Le Corbusier, Hundertwasser, Gaudi) megfigyelése után valós vagy fiktív gyárépület rajzának kreatív, funkcióváltoztató átalakítása rajzban.  A fenntarthatóság és környezettudatosság irányelveinek megfelelő ideális élettér (pl. lakás, kert, park, falu, város, iskola, úthálózat) természeti és épített, tárgyi környezetének harmóniájára, egyensúlyára fókuszáló tervezés (pl. környezetbe olvadó építészet, land art), a kortárs környezetalakítás jellemzőinek, a designgondolkodás problémamegoldásra ösztönző lehetőségeinek inspiratív felhasználásával, csoportmunkában is.  Ismerje a tanuló a műemlékvédelem korszerű irányelveit. A lakóhelyén, vagy annak környékén található, felújításra váró épület kapcsán tartson prezentációt.  az épületet konzerváló, vagy funkcióváltó átépítéssel kapcsolatban. | Gyűjtömunka, kiselőadások:  Friedensreich Regentag Dunkelbunt Hundertwasser munkássága  Gyűjtőmunka a környezetben található, indokoltan áttervezhető épületekről.  Épület rajzos áttervezése a korábbi példák stílusismeretének birtokában.  Ergonom vonások és a pad funkciója. Az ülőalkalmatosságok történeti áttekintése. Prezentációk csoportmunkában.  Padterv |
| 25–26–27. ó. | **Épületterv és makett** | Térszervezés, design, divat, identitás. Személyes/közösségi tér. | Kós Károly, Makovecz Imre és Csete György munkásságának megismerése után organikus szemléletben közösségi tér és környezetének megtervezése. A tervek alapján makett készítése szabadon választott anyag- és eszközhasználattal. | Csete György: Forrásház – Orfű, Ökumenikus kápolna – Beremend, Makovecz Imre: Hagymatikum.  Magyarázó vázlatrajzok készítése saját, természeti formából induló elképzelésükről.  Épület elkészítése csoportmunkában a terv alapján. Makett papírból. |
| V. Design, divat, identitás **–** Tervezett környezet, azonosulás | | | | |
| 28–29–30. ó. | **Tárgytervezés** | Design, divat, identitás, brand, designgondolkodás. | Személyes példák alapján az aktuális divatot és annak rövid távú változásait befolyásoló tényezők (pl. tárgyi környezet, fogyasztói szokások, társadalmi-gazdasági-kulturális háttér) elemző vizsgálata kreatív feladatokban (pl. stíluslap készítése, karakterteremtés adott szempontoknak megfelelően, fiktív brand tervezése adott cél érdekében) a saját identitás erősítése céljából.  Ismerje és prezentáció formájában ismertesse a tanuló társaival a XIX–XX. század magyar tárgykultúrájának egy-egy jellemző termékét, gyártót (pl. Zsolnay épületkerámia, Hollóházi és Herendi porcelán, Csepel biciklik és motorkerékpárok, Ikarusz busz, Kandó mozdony, Ganz gépgyártás, Tisza cipő). Mutassa be az adott termék formatervezésében tettenérhető társadalmi vonatkozásokat, a forma és funkció viszonyát, a termékek ikonikus voltának okait, kultúrkörünkben betöltött szerepüket. Alkotómunkában értelmezze és fogalmazza újra a fentiekből választott témakörének tárgyát. A maga által tervezett és létrehozott alkotásban reagáljon saját korunk elvárásaira. | Kutatás csoportmunkában az ikonikus magyar vagy nemzetközi tárgytörténetben.  Tanulmányok a tárgy funkcionáló részleteiről.  Tervezés az ergonóm szabályok betartásával. Formához illő színes designtervek készítése. |
| VI. Környezet és fenntarthatóság **–** Természeti és tervezett környezet egyensúlya | | | | |
| 31–32. ó. | **Fenntarthatóság** | Fenntartható fejlődés, ergonómia, minimáltér. | Lokális vagy globális környezeti problémára (pl. természet, levegő, víz, fény, közlekedés, fogyasztói szemlélet, nagyvárosi lét, civilizációs fenyegetettség) reflektáló alkotás, produktum (pl. köztéri alkotás, akció, interaktív tér, esemény, szerkezet, közösségi médium kampány, installáció,) tervének, makettjének létrehozása. Az optimális tervek elkészítése érdekében a választott probléma (pl. vízpocsékolás, ballagók lufieregetése, szemetes járda, buszmegálló-rongálás), helyszín (pl. település, köztér, parkoló, víztorony, iskola) és az ideális megjelenítés eszközeinek (pl. eseményművészet, reklám, látvány, hang, filmnyelvi eszközök) tanulmányozása, felmérése egyénileg és csoportmunkában.  A fenntarthatóság és környezettudatosság irányelveinek megfelelő ideális élettér (pl. lakás, kert, park, falu, város, iskola, úthálózat) természeti és épített, tárgyi környezetének harmóniájára, egyensúlyára fókuszáló tervezés (pl. környezetbe olvadó építészet, land art), a kortárs környezetalakítás jellemzőinek, a designgondolkodás problémamegoldásra ösztönző lehetőségeinek inspiratív felhasználásával, csoportmunkában is  A tapasztalati valóság és a médiában megjelenő reprezentált valóság összehasonlító vizsgálata és önálló bemutatása különböző mediális megjelenések esetében (pl. hírműsor/hírportál, tévéreklám, valóságshow, dokumentumfilm). | Tervezés egy fenntarthatósági projekt kivitelezésére.  Igények felmérése. Kampányterv.  Rajzos munkaterv, Gantt-diagram stb. |
| 33–34. ó. | **Civilizált installáció** | Fenntartható fejlődés, személyes/közösségi tér, ökológiai lábnyom, ergonómia, minimáltér. | Lokális vagy globális környezeti problémára (pl. természet, levegő, víz, fény, közlekedés, fogyasztói szemlélet, nagyvárosi lét, civilizációs fenyegetettség) reflektáló alkotás, produktum (pl. köztéri alkotás, akció, interaktív tér, esemény, szerkezet, közösségi médium kampány, installáció,) tervének, makettjének létrehozása. Az optimális tervek elkészítése érdekében a választott probléma (pl. vízpocsékolás, ballagók lufieregetése, szemetes járda, buszmegálló-rongálás), helyszín (pl. település, köztér, parkoló, víztorony, iskola) és az ideális megjelenítés eszközeinek (pl. eseményművészet, reklám, látvány, hang, filmnyelvi eszközök) tanulmányozása, felmérése egyénileg és csoportmunkában. | Decaires Taylor: Emelkedő dagály vagy víz alatti szobrai, Mark Coreth: Jégmedve.  Iskolai akció terve: felhívás a környezetvédelemre .  Installáció készítése a témában az iskola látható terében. Osztálymunka. |
| 35-36. ó. | **Év végi ismétlés összefoglalás, értékelés** |  |  |  |